==================================================

= = = = =   Mozilla Fontos Tudnivalók    = = = = =

==================================================

A   Mozillára  a  következő   képernyőn  megjelenő
felhasználói szerződés pontjai vonatkoznak.

Ez  a  fájl  információkat ad  a  rendszerkövetel-
ményekről  és   a  telepítés  menetéről   a  Linux
operációs rendszer alatt.


==================================================

              A Mozilla beszerzése

==================================================

Az  angol nyelvű  telepítőkészletek  a Mozilla.org
webhelyről tölthetők  le. Minden éjjel  készül egy
tesztváltozat:

  ftp://ftp.mozilla.org/pub/mozilla/nightly/

A legújabb mindig ebben a könyvtárban található:

  ftp://ftp.mozilla.org/pub/mozilla/nightly/latest

Ezek   az  éjszakai   kiadások  a   fejlesztők  és
tesztelők  kedvéért készülnek,  és tartalmazhatnak
hibákat.  Ha a  Mozilla  letisztultabb változatait
szeretné  használni,  látogasson  el  a  következő
címre:

  http://www.mozilla.org/releases
 
A  magyar változatokat az FSF.hu Alapítvány  Magyar 
Mozilla  Projektje adja   ki.   Az  aktuális stabil 
változatokhoz magyar nyelvi csomag, illetve  magyar
nyelvű  telepítőprogram  tölthető  le  a  következő 
címről:

  http://mozilla.fsf.hu/



==================================================

              Rendszerkövetelmények

==================================================

- Red Hat Linux 6.x vagy 7.x és X11 R6
  [Megjegyzés: A Mozilla kipróbáltan működik és
  támogatott Red Hat Linux alatt, de más Linux
  disztribúciók alatt is fut, pl. Debian 2.1
  (vagy újabb) vagy SuSE 6.2 (vagy újabb).]

- Szükséges rendszerkönyvtárak:
    * glibc 2.1 (vagy újabb)
    * libjpeg.so.62 (vagy újabb)

- Intel Pentium osztályú 233 MHz-es (vagy gyorsabb) 
  processzor

- 64 MB RAM

- 26 MB szabad hely a merevlemezen

- A "Modern" témához nagy színmélységű megjelenítő


==================================================

              Telepítési utasítások

==================================================

A   telepítőprogram   a   bash   parancsértelmezőt
használja. Ha nem basht használ, ennek megfelelően
írja át a parancsokat. 

A programot üres (új) könyvtárba kell telepíteni. 
Ha egy régebbi programváltozat helyére telepíti az
új verziót, gondjai támadhatnak.

Ha   az  alapértelmezett  könyvtárba   telepíti  a
programot  (ez  általában  a  /usr/local/mozilla),
vagy más olyan könyvtárba, amelyre szokásosan csak
a  root  felhasználónak van  írási  joga, el  kell
indítania a Mozillát,  mielőtt a többi felhasználó
használhatná.  Ekkor  olyan  fájlok jönnek  létre,
amelyekre szüksége van a többi felhasználónak.

A Mozilla telepítő
(pl. mozilla-i686-pc-linux-gnu-1.0-huHU.tar.gz)
letöltése után hajtsa végre ezeket a lépéseket:

1. Hozzon létre egy mozilla nevű könyvtárat (mkdir
   mozilla) és lépjen bele (cd mozilla).

2. Másolja bele a telepítő fájlját.

3. Csomagolja   ki  az   archívumot   a  következő
   paranccsal:
   tar zxvf moz*.tar.gz

   A telepítő  a mozilla-installer nevű alkönyvtár-
   ban helyezkedik el.

4. Lépjen  be a  mozilla-installer  könyvtárba, és
   futtassa a telepítőprogramot a 
   ./mozilla-installer paranccsal.

5. Kövesse   a    képernyőn   megjelenő   varázsló
   utasításait.

   Lassabb gépen a telepítés sok időt vehet igénybe. 
   A telepítési folyamat  olykor  megakadni látszik,
   bár a telepítés folyamatban van.

6. A   Mozilla    indításához   lépjen   be   abba
   könyvtárba, amelybe  telepítette, és adja ki  a
   ./mozilla parancsot.


